প্রকাশ: ২০২০-০৫-২৫ ৩:১৩:০৮ পিএম || আপডেট: ২০২০-০৫-২৫ ৪:২৩:৪৬ পিএম
সোমবার (২৫ মে) কুর্মিটোলা জেনারেল হাসপাতাল ও বাংলাদেশ কুয়েত মৈত্রী হাসপাতালে করোনা রোগীদের চিকিৎসায় নিয়োজিতদের সঙ্গে শুভেচ্ছা বিনিময় করেন। এ সময় মেয়র তাদের মাঝে ঈদ উপহার সামগ্রী বিতরণ করেন।
মেয়র আতিকুল ইসলাম প্রথমে কুর্মিটোলা জেনারেল হাসপাতালে যান। পরে বাংলাদেশ কুয়েত মৈত্রী হাসপাতালে যান। এসময় হাসপাতালে ভর্তি রোগীদের সঙ্গেও তিনি কূশল বিনিময় করেন।
মেয়র বলেন, ‘এই ঈদের সময়ও আপনারা পরিবারের সদস্যদের ছেড়ে করোনা আক্রান্তদের চিকিৎসা দিচ্ছেন। আপনাদের এই ত্যাগ স্বীকারের জন্য ধন্যবাদ ও কৃতজ্ঞতা জানাই। আমরা সবাই আপনাদের পাশে আছি। এ দুর্যোগ কেটে যাবে, ইনশাল্লাহ।’
এ সময় ডিএনসিসির প্রধান স্বাস্থ্য কর্মকর্তা ব্রিগেডিয়ার জেনারেল মোমিনুর রহমান মামুন, কুর্মিটোলা জেনারেল হাসপাতালের পরিচালক ব্রিগেডিয়ার জেনারেল জামিল আহমেদ এবং বাংলাদেশ কুয়েত মৈত্রী হাসপাতালের পরিচালক ডা. এ কে এম সারওয়ারুল আলম প্রমুখ উপস্থিত ছিলেন।